钦定古今图书集成/明伦汇编/官常典/第751卷 > 马飙
## 钦定古今图书集成/明伦汇编/官常典/第751卷 > 马飙

按《安陆府志》：“飙字雪如，陕西同官人，贡士。崇祯十五
年任州同知。癸未，贼陷承天，发大众十万压境而来，
飙督乡兵堵贼，贼众四集，已绕出飙背。飙驰介马疾
呼入保城，所向披靡，贼至益众，飙下马奋呼，家丁数
人，背合与贼战，犹射杀数十贼，矢尽力竭，被执不屈。
贼怒，用劲梃通中而死。飙死旬日，肤体不变，且掀髯”
拊手若含笑者。槁葬城东高泌，垸逾二十一载，子某
来沔，启殡易棺，颜色如生，沔民见者犹欷歔垂涕云。